"14 manje yilokhu abantwana bakwa--israyeli abakuthatha njengefa ezweni lasekhanani,+ lelo u--eleyazare umpristi nojoshuwa indodana kanuni kanye nezinhloko zoyise bezizwe zabantwana bakwa--israyeli abenza ukuba balizuze njengefa.+ 2 ifa labo labiwa ngenkatho,+ njengoba nje ujehova ayeyalile ngomose ngokuphathelene nezizwe eziyisishiyagalolunye kanye nengxenye yesizwe.+ 3 ngoba umose wayeselikhiphile ifa lalezi ezinye izizwe ezimbili nenye ingxenye yesizwe ngaphesheya kwejordani;+ amalevi akawanikanga ifa phakathi kwazo.+ 4 ngoba abantwana bakwajosefa babebe yizizwe ezimbili,+ umanase+ no--efrayimi;+ futhi babengawanikanga amalevi isabelo ezweni, ngaphandle kwemizi+ yokuhlala kanye namadlelo emfuyo yawo nempahla yawo.+ 5 abantwana bakwa--israyeli benza njengoba nje ujehova ayemyalile umose; balahlukanisa izwe. 6 khona--ke abantwana bakwajuda basondela kujoshuwa egiligali,+ ukalebi+ indodana kajefune umkhenizi+ wathi kuye: “wena ngokwakho ulazi kahle izwi ujehova alikhuluma+ kumose umuntu kankulunkulu weqiniso+ ngokuqondene nami nangokuqondene nawe ekadeshi--barineya.+ 7 ngangineminyaka engamashumi amane ubudala lapho umose inceku kajehova engithuma ngisuka ekadeshi--barineya ukuba ngiyohlola izwe,+ futhi ngambuyisela izwi njengoba nje lalinjalo enhliziyweni yami.+ 8 abafowethu ababekhuphuke kanye nami babangela ukuba izinhliziyo zabantu zigcwale amanzi;+ kepha mina, ngamlandela ngokuphelele ujehova unkulunkulu wami.+ 9 ngakho umose wafunga ngalolo suku, ethi, ‘izwe unyawo lwakho olunyathele kulo+ liyoba elakho nabantwana bakho njengefa kuze kube nini nanini, ngoba umlandele ngokuphelele ujehova unkulunkulu wami.’+ 10 manje bheka ujehova ungilondile,+ njengoba nje athembisa,+ le minyaka engamashumi amane nanhlanu kusukela ujehova enza lesi sithembiso kumose lapho u--israyeli ehamba ehlane,+ futhi manje bheka namuhla ngineminyaka engamashumi ayisishiyagalombili nanhlanu ubudala. 11 nokho nanamuhla ngisenamandla njengangosuku umose angithuma ngalo.+ amandla ami okulwa asenjengangaleso sikhathi, ukuba ngiphume futhi ngingene.+ 12 manje nginike lesi sifunda sezintaba ujehova asithembisa ngalolo suku,+ ngoba wena ngokwakho wezwa ngalolo suku ukuthi kwakukhona ama--anaki+ lapho kanye nemizi emikhulu enezivikelo eziqinile.+ cishe ujehova uzoba nami,+ futhi ngokuqinisekile ngizowaphuca ifa lawo njengoba nje ujehova athembisa.”+ 13 ujoshuwa wambusisa wamnika ihebroni ukalebi indodana kajefune njengefa.+ 14 yingakho ihebroni liye laba elikakalebi indodana kajefune umkhenizi njengefa kuze kube yilolu suku, ngenxa yokuthi wamlandela ngokuphelele ujehova unkulunkulu ka--israyeli.+ 15 igama lehebroni ngaphambi kwalokho kwakuyikiriyati--ariba+ (lo ariba+ wayengumuntu omkhulu phakathi kwama--anaki). izwe aliphazanyiswanga yimpi.+